《偈颂一百五十首 其三十一》
宋代·释心月

去年今年，八月九月。一树两树，丹桂离披。三枝四枝，黄花漏泄。

于斯见面不相逢，于斯相逢复相别。老丰干心未歇，骑个无齿大虫，只管见人饶舌。

阿呵呵，南北东西，一团生铁。

作者简介：释心月（？～一二五四），字石溪，号佛海，俗姓王，眉山（今属四川）人。历住建康府报恩寺，能仁寺。理宗嘉熙二年（一二三八），入住蒋山太平兴国寺。迁平江府虎丘山云岩寺。淳祐六年（一二四六），入住临安府灵隐景德寺。十年，迁径山兴圣万寿寺。宝祐二年卒。为掩室禅师法嗣。有《石溪心月禅师语录》三卷、《传衣石溪佛海禅师杂录》一卷，收入《续藏经》。